नारेबाजी और हैलीपैड पर कब्जा - जैसा तय था वही हुआ। सुबह हेलीपैड पर जम्मू कश्मीर सरकार के सचिवालय के कर्मचारियों ने कब्जा कर लिया और नारेबाजी शुरू कर दी। वे लोग पीछे हटने को तैयार नहीं थे। सेना पहले महिलाओं बच्चों और विदेशी नागरिकों को भेजना चाहती थी। पर कर्मचारी ऐसा होने देने को राजी नहीं थे। सेना का पहला हेलीकाप्टर आया और हंगामा होता देख लौट गया। नीयत समय पर लिफ्टिंग शुरू ही नहीं हो सकी। सचिवालय कर्मचारियों को समझाने की कोशिश की गई पर वे नहीं माने। उन्होने नया प्रस्ताव रखा एक समूह हमारे कर्मचारियों का जाए तो दूसरा समूह सैलानियों का। पर सेना को ये मंजूर नहीं था। केंद्र सरकार के निर्देश के मुताबिक उनकी प्राथमिकता में विदेशी नागरिक महिलाएं और बच्चे थे।